text: [{"text_idx": "#000005", "text": "Sja\u0301ldan havi eg hoyrt so va\u0301naliga undanf\u00f8rslu, sum ta\u0301 Annika Mittu\u0301n kjaka\u00f0ist vi\u00f0 A\u0301rna Gregersen i\u0301 sendingini Pressan i\u0301 dag."}, {"text_idx": "#000006", "text": "A\u0301rni Gregersen vi\u0301sti a\u0301, at Kringvarpi\u00f0 hevur 60 mio\u0301 a\u0301 si\u0301nari fi\u0301ggjar\u00e6tlan, og at hetta eigur at r\u00f8kka eitt sindur, og at ti\u0301 var talan um skeivar ra\u00f0festingar, ta\u0301 man velur ikki at hava ti\u0301\u00f0indasending i\u0301 sjo\u0301nvarpinum 7 vikur um summari\u00f0, heldur enn at spara a\u00f0rasta\u00f0ni."}, {"text_idx": "#000007", "text": "Annika Mittu\u0301n Jacobsen kom vi\u00f0 teirri undanf\u00f8rslu, at tey vo\u0301ru bundin av public service sa\u0301ttma\u0301lanum, i\u00f0 sigur, at tey skulu ra\u00f0festa mentan eins v\u00e6l og ti\u0301\u00f0indi. Hon seg\u00f0i, at hon hev\u00f0i fingi\u00f0 bo\u00f0 fra\u0301 Mentama\u0301lara\u0301\u00f0num, at um tvey fo\u0301lk arbeiddu i\u0301 Kringvarpinum, skuldi ta\u00f0 eina arbei\u00f0a vi\u00f0 mentan, me\u00f0an hitt gj\u00f8rdi ti\u0301\u00f0indi. Ti\u0301 var hon noydd at skera Dag og viku."}, {"text_idx": "#000008", "text": "At hon kemur s\u00e6r at siga solei\u00f0is. Kringvarpi\u00f0 hevur langt si\u0301\u00f0an skori\u00f0 alla mentanarflatuna burtur, bert ein ma\u00f0ur, Su\u0301ni Merkistein arbei\u00f0ir vi\u00f0 einari desidera\u00f0ari mentanarsending, allar a\u00f0rar mentanarsendingar hevur lei\u00f0slan i\u0301 Kringvarpinum avmontera. Vo\u0301nandi er Su\u0301ni v\u00e6l l\u00f8ntur, ti\u0301 hann er dugnaligur sum fa\u0301ur, men neyvan man in Mente\u0301 hava eina ja\u0301ttan a\u0301 30 mio\u0301."}, {"text_idx": "#000009", "text": "Ja, man kann ennta\u0301 siga, at samb\u00e6rt Anniku, hev\u00f0i mentan ver\u00f0i\u00f0 ra\u00f0fest vi\u00f0 li\u0301ka no\u0301gvum starvsfo\u0301lkum, um bert tvey fo\u0301lk arbeiddu i\u0301 Kringvarpinum."}, {"text_idx": "#000010", "text": "Gamani\u0301 har er to\u0301nleikur, og ta\u00f0 er at rokna sum mentan. Men hetta er mest sum i\u0301fylla eftir playlistum, i\u00f0 si\u0301ggja to\u0301nleik, sum reint popundirhald. Eingin vi\u00f0ger\u00f0 eingin dy\u0301pd. To\u0301nleikasamskiparin i\u0301 Kringvarpinum hevur ennta\u0301 seinastu vikurnar argumentera fyri, at leikluturin hja\u0301 f\u00f8royskum to\u0301nleiki, ikki ma\u0301 gerast ov sto\u0301rur."}, {"text_idx": "#000011", "text": "Ta\u0301 Kringvarpsstjo\u0301rin velur at argumentera, at mentan og ti\u0301\u00f0indi eru tey b\u00e6\u00f0i innihaldsligu beinini, i\u00f0 Kringvarpi\u00f0 skal standa a\u0301, samstundis sum hon hevur avmontera mentanarflatuna, og nu\u0301 sker\u00f0 burt Dag og viku i\u0301 7 vikur, ger hon sjo\u0301nligt, hvussu heilt gali\u00f0 ta\u00f0 er vi\u00f0 ra\u00f0festingunum hja\u0301 lei\u00f0sluni i\u0301 Kringvarpinum."}, {"text_idx": "#000015", "text": "Hoyr annars hvat eg og Birgir Kruse halda um avt\u00f8kuna av Degi og viku her"}]